చెన్నై, ఫిబ్రవరి 23 (ఆంధ్రజ్యోతి): తమిళనాడు మాజీ ముఖ్యమంత్రి జయలలిత మేనల్లుడు దీపక్.. అన్నాడీఎంకే నాయకత్వం గురించి, తమ వారసత్వం గురించి సంచలన ప్రకటనలు చేశారు. అక్రమాస్తుల కేసులో జయలలితకు సుప్రీంకోర్టు విధించిన రూ.100 కోట్ల జరిమానాను తానే చెల్లిస్తానన్నారు. జయ నివాసమైన పోయెస్ గార్డెనలోని వేద నిలయానికి తాను, తన అక్క దీప వారసులమని ప్రకటించుకున్నారు. శశికళను అమ్మగా ఆదరిస్తానని చెబుతూనే.. అన్నాడీఎంకే ఉపప్రధాన కార్యదర్శిగా ఆమె నియమించిన టీటీవీ దినకరన నాయకత్వాన్ని మాత్రం అంగీకరించలేనని చెప్పారు.సుప్రీంకోర్టు జయకు విధించిన జరిమానా సొమ్మును బ్యాంకుల నుంచి రుణం పొంది, తానొక్కడినే చెల్లించటానికి సిద్ధంగా ఉన్నానని చెప్పారు. పన్నీర్సెల్వం మళ్లీ పార్టీలోకి వస్తే పదవి ఇచ్చేందుకు కూడా సిద్ధంగా ఉన్నానని తెలిపారు. శశికళ తనకు అమ్మలాంటిదని దీపక్ తెలిపారు. ఆమె ఇష్టమొచ్చినంత కాలం పోయె్సగార్డెనలో బస చేసేందుకు అనుమతిస్తానని కూడా అన్నారు. జయ మృతిపై విచారణ సంఘం ఏర్పాటు చేయడాన్ని తాను స్వాగతిస్తానని, శశికళ కూడా విచారణ సంఘాన్ని ఎన్నడూ వ్యతిరేకించలేదని గుర్తు చేశారు.
chennai, fibravari 23 (aandhrajyoti): tamilanadu maji mukhyamantri jayalalita menalludu deepak.. annadienke naayakatvam gurinchi, tama vaarasatvam gurinchi sanchalana prakatanalu chesaru. akramaastula kesulo jayalalitaku supreenkortu vidhinchina roo.100 kotla jarimaanaanu taane chellistaanannaaru. jaya nivaasamaina poyes gardenaloni vedha nilayaaniki taanu, tana akka deepa vaarasulamani prakatinchukunnaaru. sasikalanu ammaga aadaristaanani chebutune.. annadienke upapradhaana kaaryadarsigaa aame niyaminchina ttv dinakarana naayakatvaanni maatram angeekarinchalenani cheppaaru.supreenkortu jayaku vidhinchina jarimana sommunu byaankula nunchi runam pondi, taanokkadine chellinchataaniki siddamgaa unnaanani cheppaaru. pannirselvam malli paartiiloki vaste padavi ichenduku kuudaa siddamgaa unnaanani telipaaru. sasikala tanaku ammalantidani deepak telipaaru. aame ishtamochinanta kaalam poyysagaardenalo basa chesenduku anumatistaanani kuudaa annaru. jaya mrutipai vichaarana sangham erpaatu cheyadaanni taanu swaagatistaanani, sasikala kuudaa vichaarana sanghaanni ennaduu vyatirekinchaledani gurtu chesaru.